als_Latn dik_Latn sag_Latn
Fotoja që shikoni në krye të këtij shkrimi, tregon qartë se flamuri zyrtar shqiptar që është vendosur në takimet zyrtare të kryeministrit Edi Rama me drejtuesit më të lartë të shtetit rumun, është larg flamurit tonë kombëtar.
Kryeministri Edi Rama, është pritur në Bukuresht, nga presidenti i Senatit të Rumanisë, Călin Popescu-Tăriceanu.
Gjatë këtij takimi, siç dallohet në foto, pranë tij, Rama kishte flamurin kombëtar shqiptar që në pjesën e poshtme të tij nuk ka asnjë lidhje me flamurin tonë zyrtar që e shihni në foton e mëposhtme.
Nuk dihet se ku janë marrë këto flamuj nga autoritetet rumune. Nuk është e qartë as edhe pse stafet përkatëse nuk bënë verifikimin e flamujve para se të bëheshin takimet zyrtare, pasi edhe më parë ka pasur incidente të tilla.
Mesa duket, as stafi i ambasadës sonë në Rumani dhe as stafi shoqërues i z.Rama nuk ka arritur të dallojë flamurin e ndryshëm. /a.b/noa.al/
als_Latn als_Latn als_Latn als_Latn als_Latn